<classify> NA MWANDISHI WETU SERIKALI kupitia Wizara ya Habari, Utamaduni, Sanaa na Michezo imefafanua kwamba filamu ya Mapenzi ya Mungu ya msanii Elizabeth Michael Lulu iliyoshinda tuzo ya Filamu bora Afrika Mashariki mapema mwezi huu huko Lagos, Nigeria katika tuzo za African Magic Views Choice Award AMVCA, aliipata kwa kuwa yeye ndiye mmiliki wa filamu hiyo. Taarifa kutoka wizara hiyo zimeeleza kwamba, filamu hiyo imetengenezwa chini ya Kampuni ya Proin Promotion na imesajiliwa kwa namba ya usajili CO831190 na Lulu ndiye mwenye haki zote za umiliki wa filamu hiyo ndiyo maana alipata tuzo hiyo. Taarifa hiyo iliongeza kwamba, ili filamu ikamilike inahusisha watu mbalimbali wanaoshirikishwa kukamilisha filamu kuanzia mtoa wazo, muswada na mtaalamu jambo ambalo haliondoshi umiliki wa filamu.  <topic>: BURUDANI 